ДУА “Сярэдняя школа г.п.Краснаполле”

Урок па беларускай мове ў 5 класе

**“Агульнаўжывальныя словы і словы абмежаванага ўжытку”**

Настаўнік беларускай мовы і літаратуры

Балабчанка Тамара Анатольеўна

Краснаполле, 2022

**Тэма ўрока**:агульнаўжывальныя словы і словы абмежаванага ўжытку

**Мэта ўрока**:фарміраваць уяўленне пра агульнаўжывальную лексіку сучаснай беларускай літаратурнай мовы і словы абмежаванага ўжытку,выхоўваць павагу да роднага слова,выхоўваць павагу да роднага слова.Выпрацоўваць уменне адрозніваць агульнаўжывальныя і дыялектныя словы,фарміраваць уяўленне аб прафесійных словах і навуковых тэрмінах.

Ход урока:

**I.Арганізацыйны момант.**

**II. Актуалізацыя ведаў. Самастойная работа з карткамі. Прыём “Белыя плямы”**

Усе словы мовы - гэта яе слоўнікавы склад,ці ----------------. Тое, што абазначае слова, з’яўляецца --------------- слова? Словы, якія маюць адно значэнне, называюцца ------------------------.

Словы, якія маюць некалькі значэнняў, называюцца------------------- .Словы адной часціны мовы,якія аднолькава гучаць і пішуцца,але маюць рознае значэнне называюцца ------------------.Словы адной і той жа часціны мовы з супрацьлеглым значэннем называюцца ----------------------.Словы,якія называюць адзін прадмет,з’яву,адносяцца да адной часціны мовы,але па-рознаму вымаўляюцца і пішуцца,называюцца -------------------.

Адказ:Усе словы мовы - гэта яе слоўнікавы склад,ці **лексіка.**Тое, што абазначае слова, з’яўляецца яго **лексічным значэннем**. Словы, якія маюць адно значэнне, называюцца **адназначнымі.** Словы, якія маюць некалькі значэнняў, называюцца **мнагазначнымі.**Словы адной часціны мовы,якія аднолькава гучаць і пішуцца,але маюць рознае значэнне называюцца **амонімы.** Словы адной і той жа часціны мовы з супрацьлеглым значэннем называюцца **антонімы**. Словы,якія называюць адзін прадмет,з’яву,адносяцца да адной часціны мовы,але па-рознаму вымаўляюцца і пішуцца,называюцца **сінонімамі.**

**3. Падрыхтоўка да засваення новай тэмы. Мэтавызначэнне.**

1. На дошцы запісаны сказы.

Ужо картоплі пачалі капаць.Сашу зрабілі аперацыю.

-Ці ўсе запісаныя словы вам зразумелы?Дзе яны выкарыстоўваюцца?

Сёння мы з вамі даведаемся, што ўсе словы лексікі падзяляюцца на агульнаўжывальныя і словы абмежаванага ўжытку.

2.Разгледзем схему (тлумачэнне новага матэрыялу)

**Слоўнікавы склад мовы**

**Агульнаўжывальныя словы Словы абмежаванага ўжытку**

(выкарыстоўваюць і разумеюць усе)

**Дыялектныя словы**

(карыстаюцца жыхары пэўнай мясцовасці)

**Прафесійныя словы**

(карыстаюцца людзі пэўнай прафесіі)

**Тэрміны**

(словы,якія абазначаюць навуковыя

і тэхнічныя паняцці)

**3.Чытанне матэрыялу падручніка на ст.102-103**

**IV. Засваенне новых ведаў**

Пр.210 вусна

**1. “Мы даследчыкі”**

Растлумачце лексічнае значэнне падкрэсленых агульнаўжывальных слоў. Як вымаўляюцца і чаму так пішуцца выдзеленыя часткі слоў? Работа з тлумачальным слоўнікам.

Згінулі с**цю**жы, марозы, ***мя***целіцы,

Болей не мерзне душа ні адна,

Сонейкам **цё**пленькім, зеле**нн**ю вабнаю

Аддаравала **зям**ельку **вя**сна.

Рэчкі бурлівыя, учора санлівыя,

Сё**нн**я **ў**сталі,плывуць і бурляць;

Ры**б**кі шмыглівыя скачуць, купаю**цц**а,

К небу прыветна з ва**дз**іцы глядзяць.

Афармленне вынікаў даследвання ў табліцу

|  |  |  |
| --- | --- | --- |
| № | Агульнаўжывальныя словы | Значэнне |
| 1. | Вабнаю |  |
| 2. | Бурлівыя |  |
| 3. | Санлівыя |  |
| 4. | Шмыглівыя |  |
| 5. | Прыветна |  |

Адказ:

|  |  |  |
| --- | --- | --- |
| № | Агульнаўжывальныя словы | Значэнне |
| 1. | Вабнаю | 1. Які захапляе сваім выглядам; |
| 2. | Бурлівыя | 2. Які бурліць,стварае пузыры; |
| 3. | Санлівыя | 3. Які сонны, пасля сну; |
| 4. | Шмыглівыя | 4. Якія хутка рухаюцца; |
| 5. | Прыветна | 5. Шчыра, па – добраму; |

**2. Якія словы называюцца дыялектнымі?Дзе і кім яны ўжываюцца?**

Вылучыце дыялектныя словы ў тэксце. Прывядзіце агульнаўжывальныя адпаведнікі. (Работа ў парах з узаемаправеркай)

**-** Шчэ еш, - сказала Ганна. – Ты ж не пад’еў.

**-** Не, хопіць…

**-** Нясмачная , можа, картопля?

Адказ: (Шчэ – яшчэ , картопля – бульба)

**3.Замацаванне.Праца з падручнікам.Пр 211**

Выпісаць словы зпрапушчанымі літарамі,растлумачыць іх правапіс.Да якога разраду лексікі паводле ўжывання яны адносяцца?(каля дошкі)

**4. Праца з табліцай прафесійных слоў і тэрмінаў**

**Стол даведак**

Суаднясіце прафесійныя словы з назвамі прафесій, носьбітамі якіх яны з’яўляюцца.

|  |  |  |
| --- | --- | --- |
| 1 | Паэма,постфікс,выказнік,лексіка | А Доктар |
| 2 | Аналіз,кардыяграма,шпрыц,наркоз | Б Праграміст |
| 4 | Кілабайт,блог,гіпертэкст | Г Біёлаг |
| 5 | Сцябло,спора,фотасінтэз | Д Міліцыянер |
| 3 | Алібі,уліка,падазраваемы | В Мовазнаўства |

Адказ: 1В2А3Д4Б5Г

**5.Слоўнікавая работа**

На дошцы напісаны словы: памочнік,спартсмен.Заданні па варыянтах.

А)Скласці словазлучэнні з дадзенымі словамі

Б)Скласці простыя сказы

В)Скласці складаныя сказы са словамі

Г)Скласці ўскладненыя сказы са словамі

Д)Скласці сказы са слоўнікавымі словамі,каб яны сталі звароткамі.

**Фізхвілінка**

Фізкультхфілінку мы чакаем,

Угору рукі падымаем.

Мы прысядзем, мы ўстанем

І да сонейка дастанем.

Па падлозе – па дарожцы

На адной паскачам ножцы.

А калі пакружымся,

Станем мы, як ружачкі

З шчочкамі румянымі,

Як грыбкі - крамянымі.

Добра разам весяліцца,

А цяпер - хутчэй вучы

**VI. Правяраем сябе** (дыферэнцыраваныязаданні)

**1.Знайдзі чацвёртае “лішняе”(3-4б)**

**Абгрунтуй свой выбар.**

А)Півоня, бэз, званочак, ружа

Б) Ганчарства,ткацтва, вышыўка, вяселле

В) Буцян, верабей, ластаўка, арол

Г) Сонца, дзень, дайвінг, зямля

А)Півоня, бэз,званочак,ружа (кустоўе)

Б) Ганчарства,ткацтва, вышыўка, вяселле (свята)

В) Буцян, верабей, ластаўка, арол (дыялектнае)

Г) Сонца, дзень, дайвінг, зямля (прафесійнае)

**2.Развіццё мовы.Пераклад**.(5-6б)

Як сказаць па-беларуску адным словам?

А) Поле, на котором рос картофель -

Б) Слишком мало -

В) Стать лучше -

Адказ: А)Бульбянішча,Б)Замала,В)Палепшаць.

**3. Работа з тэкстам** (5-6б)

Вызначце тып і стыль тэксту.Знайдзіце ў ім прафесійныя словы. Людзі якой прафесіі імі карыстаюцца?

Сакаленне, від вышыўкі, якую выконваюць на сетцы, утворанай выцягваннем пэўнай колькасці нітак асновы.Называюць таксама гаптаванне,расшыванне,строчка.Сетку абшывалі белымі ніткамі для трываласці,а потым вышывалі насцілам. Найбольш старажытнай па паходжанні была слань – вышыўка па неабвітай сетцы цырывальным швом.Такой вышыўкай аздаблялі ручнікі,падолы фартухоў (“Этнаграфія Беларусі”).

Сакаленне,гаптаванне,расшыванне,строчка,насціл,слань – віды вышыўкі.

**4.Тэставае заданне (7-8 б)**

1. Адзначце слова,лексічнае значэнне якога вызначана няправільна.

а) летась – у мінулым годзе;

б) салярый –месца, дзе здабываюць соль;

в ) тара – тое,у чым захоўваецца тавар;

2. Адзначце,да якой групы лексікі адносіцца выдзеленае слова.

Большасць слоў падзяляецца на структурныя часткі,або **марфемы**.

а) агульнаўжывальнае;

б) дыялектнае;

в) прафесійнае;

3. Запішыце слова па яго лексічным значэнні.

Кніга, па якой вывучаюць які – небудзь прадмет.

Адказы: 1. б; 2. в; 3. Падручнік

**5.Напісаць сачыненне з ужываннем прафесійнай лексікі і апорных слоў і совазлучэнняў на тэму “Прафесія, якую я выбіраю”. (9-10б)**

Прыкладны план сачынення:

1.Чаму я выбіраю гэту прафесію?(Прыносіць карысць Радзіме, дасягаць, даказаць усім)

2.Кім працуюць мае бацькі? (Настаўнік, прадпрымальнік, ахоўнік, вадзіцель)

3.Як атрымаць любімую прафесію? (Добра вучыцца, паступіць ва ўніверсітэт, набірацца вопыту)

**Падвядзенне вынікаў.Каментарый адзнак.**

**Рэфлексія.**

Вось і заканваецца наш сённяшні ўрок . Давайце падвядзём яго вынікі. З якой тэмай мы сёння з вамі пазнаёміліся? Што новага даведаліся? Чаму навучыліся? Якое заданне найбольш спадабалася? Ці можна лічыць, што мы з вамі дасягнулі пастаўленых мэт?

**Дамашняе заданне.Каментарый.П. 28,пр.217**.